Zelta - Biquipedia, a enziclopedia libre

# Zelta

### De Biquipedia

En berde as zonas d'influyenzia zelta en a Peninsula Iberica prerromana
Cruz zelta

Os zeltas son os pueblos que charran u charroron as luengas zeltas, y que en o sieglo I aC bi yeran dende Turquía dica Portugal. Iste termino ye d'orichen grieco ("keltoi").

Os pueblos zeltas actuals son bretons, irlandeses, escozeses, maneses y galeses.

## [Editar] O termino zelta

O termino zelta s'ha feito serbir en diferens contestos y por ixo tién güé muitos y bariatos sinnificatos:

- Os pueblos ditos zeltas por os autors clasicos greco-romans.
- Os pueblos que se claman zeltas á ellos mesmos.
- As luengas zeltas, formando un grupo definito por lingüistas modernos, drentro de as luengas indoeuropeyas.
- A cultura de La Tene.
- Un estilo artistico de a II Edat de Fierro.
- L'arte irlandés de o sieglo I aC.
- Balors autuals de a soziedat ozidental supuestamén eredatos de o erenzio zeltico.
- A mosica zelta.

Bi ha problemas con toz estos sentitos de o termino zelta, porque son fruito de bellas obserbazions subchetibas de autors clasicos y de l'atraczión que exerzioron sopre os prerromanticos y romanticos europeyos de os sieglos XVIII y XIX.

Bels pueblos atlanticos autuals que charran lenguas zeltas se identifican como zeltas como efeuto d'ixe romantizismo de o sieglo XIX, pero no parixe que se clamasen asinas en o periodo meyebal y antigo.

## [Editar] Romanizazión

Baxo Chulio Zésar os romanos conqueriron á os galos y con Claudio os romanos absorbieron Britania. O gubierno local d'os romanos n'istas rechions estió mui zercano á o gobierno pre-romano 'tribal'. O latín estió a luenga ofizial d'istos territorios dimpués d'a conquista.

Os abitans natibos se romanizaron y adautaron á la forma de bida romana. O arte zelta incorporó elementos romanos, plegando á creyar-se un arte galo-romano.

## [Editar] Relichión zelta

A relichión zelta yera una relichión politeísta de carauters indoeuropeyos, con un sustrato que podeba remontar-se a la relichión astronomica de os pueblos atlanticos que costruiban megalitos.

O feito que os zeltas no tenesen chunidat politica, no tenesen una literatura en común y estasen muito estenditos a nibel continental fazió que a relichión zelta no tenese a omocheneidat d'atras brancas indoeuropeyas como os griegos.

Bi eba un calendario lunar de 13 meses con fiestas sagratas 40 días dimpués de os solstizios y equinozios, fiestas que o cristianismo ha conserbato.

Ye polemico, pero cuasi seguro, que os zeltas fesen sacrifizios umans. A nibel simbolico o lumero 3 y os multiplos suyos aparixen de forma cutiana en a literatura, a mitolochía, l'arte y a teolochía.

A mitolochía zelta ye complexa, poco conoxita pero muito rica y d'un carauter espezial, prou diferén de a griega.

Os zeltas de Galia, Britania e Irlanda desembolicoron l'istituzión relichiosa de os druidas en un periodo tardano de a cultura de la Tene, y continoron esistindo en o periodo román.

| Se beigan as imachens de Commons sobre os zeltas.

Retrieved from "http://an.wikipedia.org../../../z/e/l/Zelta.html"

Categorías: Istoria | Zeltas

##### Views

- Articlo
- Descusión
- Current revision

##### Rechirar

##### Atras luengas

- Afrikaans
- Alemannisch
- العربية
- Boarisch
- Български
- Brezhoneg
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- Frysk
- Gàidhlig
- Galego
- Gaelg
- עברית
- Hrvatski
- Magyar
- Italiano
- 日本語
- 한국어
- Kurdî / كوردی
- Kernewek
- Latina
- Limburgs
- Lietuvių
- Latviešu
- Македонски
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Scots
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Türkçe
- Українська
- 中文